

Evanjelické gymnázium

Jesenského 836, 980 61 Tisovec

**Koncepcia rozvoja školy na roky 2022 – 2027**

Ciele koncepcie rozvoja školy, ktoré majú byť predpokladom pre napredovanie a rozvoj školy v nasledujúcich rokoch, vychádzajú z hlavných myšlienok vízie a misie školy.

**VÍZIA – našim cieľom je, aby naši žiaci**

získali vášeň pre celoživotné vzdelávania a uplatňovali kresťanské hodnoty.

používali kritické a angažované myslenie tak, aby sa stali produktívnymi členmi spoločnosti, ktorí budú príkladom v občianskej, environmentálnej a etickej zodpovednosti.

niesli zodpovednosť za svoje konanie a prácu.

morálne sa správali v komunikácii aj skutkoch.

**MISIA – sme odhodlaní**

vytvárať podmienky pre vzdelávanie a výchovu žiakov v podnetnom prostredí so zameraním na kresťanské hodnoty a zodpovednosť, aby sme našim žiakom umožnili dosiahnuť akademický a sociálny úspech.

1. **Oblasť vzdelávania a výchovy**
   1. **Vzdelávanie a výchova žiakov v duchu kresťanských hodnôt**

* **Aplikova**ť efektívne formy vzdelávania a organizovať aktivity, ktoré budú prinášať evanjelium žiakom moderne a zaujímavo.
* Hľadať **efektívne formy misijného pôsobenia** na problémové skupiny žiakov.
* **Zapájať do duchovných aktivít** školy lektorov vyslaných bratskými cirkvami v USA.
  1. **Vzdelávanie a rozvoj kľúčových kompetencií vo vzdelávacích predmetoch**
* **Aplikovať nové metódy vyučovania** s cieľom viesť žiakov k aktívnemu učeniu na hodine tak , aby svoje vedomosti dokázali používať v praktickom živote a s cieľom minimalizovať memorovanie.
* **Rozširovať formy vzdelávania** na podporu aplikácie vedomostí a rozvoj kompetencií potrebných pre život a prácu - blokové vyučovanie, projektové vyučovanie, tematické dni, webináre, školské konferencie ...
* **Pravidelne monitorovať** vzdelávacie potreby žiakov, očakávania rodičov, požiadavky VŠ a trhu práce.
* Zlepšiť sa v **monitorovaní pokroku žiakov** vo vzdelávaní za určité časové obdobie, pričom učitelia hodnotia nielen kognitívne schopnosti, ale aj nekognitívne zručnosti a  podporujú žiakov aj v samohodnotení dosiahnutých výsledkov.
* Podľa potreby **inovovať** učebný plán, Školský vzdelávací program školy, ponuku voliteľných predmetov a mimoškolských aktivít.
* **Zohľadniť** rozdiely vo vedomostnej úrovni žiakov 8. a 9. ročníka prichádzajúcich zo základných škôl po dlhodobom dištančnom vzdelávaní spôsobenom pandémiou COVID 19.
* Vytvárať **podporu** žiakom z ekonomicky a sociálne slabých rodín (rodičia pracujúci v zahraničí, starostlivosť o žiaka preberajú starí rodičia alebo sú v inej starostlivosti) a žiakom prichádzajúcim z oblastí ohrozených vojnou.
* Pokračovať v **digitalizácii** dokumentov školy a integrácii digitálnych technológií a inovovaných pedagogických postupov do vyučovania všetkých vyučovacích predmetov.
* **Pokračovať v podpore** žiakov pri príprave na úspešné zvládnutie medzinárodných testov – certifikátov (TOEFL, ILTS), ktoré im umožnia štúdium na vysokých školách v zahraničí.
  1. **Charakterové vzdelávanie žiakov**
* **Posilniť výchovnú funkciu** školy v spolupráci s rodičmi žiakov, cirkevnými zbormi a organizáciami, ktoré sa venujú podpore mladých ľudí v rôznych aspektoch života.
* **Rozvíjať** primeranými formami **hrdosť** na svoju školu, obec, mesto, región a štátnu príslušnosť.
* **Organizovať aktivity zamerané na hodnotové postoje žiakov** ako slušnosť, ľudskosť, empatia, rešpekt k iným názorom a spôsobu života , vzájomná tolerancia a pomoc bez ohľadu na pohlavie, vek, vieru či národnosť; schopnosť niesť zodpovednosť za svoje slová a činy.
* **Viesť** žiakov k náboženskej, etnickej a národnej tolerancii, k rešpektovaniu multikultúrnosti, jasnému odmietaniu xenofóbie, rasizmu a terorizmu.
* **Vychovávať** k solidarite, vzájomnej pomoci a ľudským právam.
* **Viesť** žiakov k pravidelnému pohybu a zdravému životnému štýlu.
* **Dôsledne riešiť** každý náznak šikany a porušovanie školského poriadku.

1. **Oblasť podmienok školy**
   1. **Personálne podmienky**

V súlade s realizovaním a plnením cieľov ŠkVP:

* **Zabezpečovať** kvalifikovaných učiteľov všeobecnovzdelávacích predmetov.
* Zlepšovať a udržiavať dobré **pracovné podmienky** pre všetkých zamestnancov školy.
* Podporovať a rozvíjať **slušné medziľudské vzťahy** prostredníctvom jasnej otvorenej komunikácie, s jasne definovanými kompetenciami, úlohami a zodpovednosťou na partnerskom, ľudskom a demokratickom prístupe.
* Podporovať učiteľov v **ďalšom vzdelávaní**, zameranom na efektívne vzdelávacie metódy ako aj na mäkké pedagogické zručnosti – komunikácia so žiakmi, efektívna spätná väzba, vytváranie pozitívnej klímy na vyučovaní ...
* Zdôrazňovať potrebu **tímovej spolupráce medzi učiteľmi.**

- zdieľanie skúseností, materiálov a zdrojov vzdelávania

- spolupráca pri školských akciách

- účasť na akciách organizovaných žiakmi

* Podporovať a aktívne **zapájať učiteľov** do školských, miestnych, národných aj medzinárodných projektov školy.
* Zdôrazňovať dôležité **postavenie učiteľa v reprezentácii školy a cirkvi** na verejnosti, potrebu jeho aktívnej a zodpovednej účasti na rozvoji školy, kultivácii vzťahov medzi sebou, s rodičmi, žiakmi.
* V spolupráci s BÚ a bratskými cirkvami v USA **zabezpečovať** lektorov anglického jazyka, ktorí budú na škole pôsobiť aj ako misionári.
* Podľa možností a ponuky **hľadať lektorov** francúzskeho, nemeckého a ruského jazyka.
* Snažiť sa o získanie prostriedkov na pokrytie **miesta školského psychológa** – nárast porúch správania sa, duševné problémy (nárast v čase dištančného vzdelávania), zvládanie tlaku a stresu čo si vyžaduje náročné štúdium.
  1. **Priestorové podmienky**
* Pokračovať vo vytváraní **kultúrneho prostredia** školy.
* Pokračovať v **rekonštrukcii priestorov** školy - dokončiť rekonštrukciu triedy pre vyučovanie predmetov internet vecí a matematika, modernizovať učebňu pre vyučovanie psychológie a anglického jazyka, rekonštrukcia opotrebovaných podláh v triedach a kabinetoch ...
* Postupne realizovať **modernizáciu odborných učební.**
* Revitalizovať a udržiavať **externé priestory školy** ako miesto pre oddych aj vzdelávanie.
  1. **Materiálno – technické podmienky**
* Pravidelne **dopĺňať** učebné a metodické materiály, didaktické prostriedky a učebné pomôcky.
* Pokračovať v doplňovaní a **inovovaní hardvéru, softvéru.**
* **Modernizovať** prírodovedné laboratórium.
* Vytvárať podmienky pre **bezpečnosť a ochranu zdravia** žiakov a zamestnancov školy.



1. **Oblasť riadenia školy**

* **Aktualizovať** organizačný poriadok tak, aby bol chod školy aj naďalej čo najefektívnejší a ďalej sa zdokonaľoval.
* Efektívne **nastaviť organizačnú štruktúru** a kontrolný systém vo všetkých oblastiach činnosti školy (kumulovať funkcie, včas reagovať na zmeny v právnych normách).
* Zaistiť, aby sa pracovníci **podieľali na strategickom riadení** a hodnotení školy.
* **Prenášať kompetencie** na nižšie úrovne riadenia, vyžadovať osobnú zodpovednosť.
* Pribežne **hodnotiť a inovovať** stratégie a plány rozvoja školy - ročné a týždenné plánovanie činnosti školy, výročné správy.
* **Jasne definovať** očakávania a zadávané úlohy, termíny a zabezpečiť ich kontrolu na všetkých úrovniach riadenia (vedenie školy ,PK).
* Rozvíjať a zlepšovať **manažérske zručností** pri riadení medzinárodného kolektívu učiteľov.
* Vzhľadom na určovanie počtu žiakov z VUC BB sa snažiť v rámci predpisov prijať do prvého ročníka čo najvyšší počet žiakov.

1. **Oblasť spolupráce**

* Pokračovať a **rozvíjať úzku spoluprácu** so zriaďovateľom BÚ ZD ECAV.
* Úzko **spolupracovať** s evanjelickými školami v rámci Asociácie evanjelických škôl na Slovensku.
* **Realizovať spoluprácu** s Gymnáziom C.S. Luisa v Bratislave a Mensa gymnáziom v Prahe s cieľom výmeny skúseností medzi pedagógmi prostredníctvom vzájomných stretnutí a krátkodobých stáží.
* Naďalej **zlepšovať spoluprácu** s bratskými cirkvami v USA, partnerskými školami v Maďarsku a Francúzsku .
* **Pokračovať** v spolupráci s organizáciami na miestnej, regionálnej, celoštátnej aj medzinárodnej úrovni .
* Vytvárať **nové partnerstvá**, ktoré budú svojou spoluprácou prispievať k rozvoju školy.
* Naďalej **podporovať prácu Žiackej rady** a zapájať ju do plánovania školských vzdelávacích aktivít, projektov a do riešenia aktuálnych problémov.
* Rozbehnúť **spoluprácu s Asociáciou absolventov EGT**, ktorej úlohou bude podpora školy a jej žiakov.

1. **Informovanosť a publicita**

* V komunikácii sa sústrediť na budovanie imidžu školy - pravidelne informovať rodičov a širokú verejnosť o aktivitách a projektoch školy prostredníctvom webovej stránky školy, instatgramu a facebooku školy.
* Pravidelne aktualizovať webovú stránku školy.
* Využívať pri propagácii školy miestne a regionálne internetové portály (Rimava, Echoviny, 24sk ...), printové média, rozhlas a televíziu podľa finančných možností školy.
* Realizovať aktivity rovesníckeho vzdelávania pre školy v regióne, ktoré umožňujú uchádzačom zo základných škôl stretnúť sa so žiakmi EGT a získať informácie o škole.
* Realizovať projekty, ktoré spájajú školu s rodičmi, absolventmi, rôznymi organizáciami a širokou verejnosťou.

**V Tisovci 23.8.2022 Mgr. Miroslava Štefániková**

**riaditeľka školy**